Bukonių mokykla

Bukonių mokykla – dieninė, savarankiško mokymosi bendrojo lavinimo mokykla-daugiafunkcis centras, esantis Bukonyse (Jonavos raj.). Vykdo pradinio, pagrindinio ir papildomo ugdymo programas lietuvių kalba. Įstaigos kodas 190305732, steigėjas – Jonavos rajono savivaldybės taryba. Dabar tai Jonavos Justino Vareikio progimnazijos skyrius. Šalia mokyklos pastatytas paminklas skirtas žuvusiųjų už Lietuvos laisvę atminimui. Istorija Pirmosios žinios apie Ukmergės apskrities Panoterių valsčiaus Bukonių pradedamąją mokyklą yra 1921 m. sausio 17 d., kuomet mokėsi 32 mokiniai. Mokykla veikė 1584 metais pastatytame dvare. 1922 m. vasarį Panoterių valsčiaus Bukonių pradžios mokykloje veikė 1 komplektas, mokėsi 46 mokiniai. Nuo 1934 iki 1949 metų Bukonių pradinės mokyklos 4 skyrius baigė 198 mokiniai. 1949–1960 m. senojo dvaro patalpose veikė septynmetė, 1960–1980 m. aštuonmetė mokykla. 1980 m. tapo pagrindine, rugsėjo 1 d. pirmą kartą naujos mokyklos duris pravėrė 15 mokytojų ir 120 mokinių. 2006 m. į rugsėjo pirmosios šventę mokyklinis varpelis pakvietė 217 mokinių ir 27 mokytojus. 2016 m. liepos 22 d. pakeistas įstaigos pavadinimas. Jonavos rajono Bukonių pagrindinė mokykla tapo Jonavos r. Bukonių mokykla-daugiafunkciu centru. Nuo 2016 m. lapkričio 1 d. įstaigai laikinai vadovauti (iki konkurso tvarka bus paskirtas direktorius) buvo paskirta Dalia Autukienė, direktorės pavaduotoja ugdymui, Jonavos tarybai šalių susitarimu atleidus ilgametę mokyklos vadovę E. Tuzovienę. 2025 m. Bukonių mokykla prijungta prie Jonavos Justino Vareikio progimnazijos kaip skyrius. Direktoriai 1978–2016.10.31: Elena Tuzovienė 2016-11-01 - Dalia Autukienė Šaltiniai Nuorodos Mokyklos svetainė Bukonių mokykla-daugiafunkcis centras aikos.smm.lt